Ennakkoratkaisupyyntö, jonka Nejvyšší správní soud (Tšekki) on esittänyt 4.12.2024 – Erdrich Umformtechnik GmbH v. Odvolací finanční ředitelství
(Asia C-828/24, Erdrich Umformtechnik)
Oikeudenkäyntikieli: tšekki
Ennakkoratkaisua pyytänyt tuomioistuin
Nejvyšší správní soud
Pääasian asianosaiset
Valittaja: Erdrich Umformtechnik GmbH
Vastapuoli: Odvolací finanční ředitelství
Ennakkoratkaisukysymykset
1)    Voidaanko eri jäsenvaltioissa sijaitsevien lähiyhtiöiden välisiin korko- ja rojaltimaksuihin sovellettavasta yhteisestä verotusjärjestelmästä 3.6.2003 annettua neuvoston direktiiviä 2003/49/EY1 tulkita siten, että sen mukaan lähdevaltio voi 1 artiklan 12 kohdan nojalla tehdyn päätöksen perusteella myöntää vapautuksen verosta myös ajalta ennen sitä, kun todistus ja kaikki lähdevaltion kohtuudella vaatimat vahvistustiedot on annettu, tai ennen itse päätöksen tekemisajankohtaa?
2)    Jos ensimmäiseen kysymykseen vastataan myöntävästi, seuraako kyseisestä direktiivistä tai muusta unionin oikeuden säännöksestä suoraan tai välillisesti
a)    jokin määräaika antaa todistus ja kaikki vahvistustiedot, joita lähdevaltio voi kohtuudella vaatia 1 artiklan 12 kohdassa tarkoitetun vapautuksen myöntämistä koskevan päätöksen tekemistä varten tai
b)    jokin ajallinen rajoitus sille, kuinka pitkältä ajanjaksolta vapautus voidaan myöntää ennen sitä, kun todistus ja kaikki lähdevaltion kohtuudella vaatimat vahvistustiedot on annettu?
____________
1 EUVL 2003, L 157, s. 49